Efter krigen fortalte nordvietnamesiske regeringsfolk, at Tetoffensiven gav NLF store tab. Men offensiven havde en anden utiltænkt konsekvens.
General Westmoreland var blevet krigens ansigt udadtil. Han optrådte på forsiden af Time Magazine tre gange og blev Times årets mand i 1965.<ref>"The Guardians at the Gate," Time: The Weekly Newsmagazine January 7, 1966, vol. 87, no.1.</ref> I november 1967 stod han i spidsen for en pr-offensiv for Johnsons regering. I en tale havde han sagt, at man var nået til et punkt i krigen, hvor man kunne se slutningen.<ref>Larry Berman. Lyndon Johnson's War. New York, W.W. Norton, 1991, s. 116.</ref> Derfor blev den amerikanske offentlighed chokeret og forvirret, da Tetoffensiven startede. De amerikanske medier, der havde støttet krigen, gik nu imod Johnsons regering, der havde mistet troværdighed. På trods af, at offensiven var et militært nederlag for NLF, blev den en politisk sejr og stoppede præsident Johnsons karierre; han genopstillede ikke til næste præsidentvalg. Tetoffensiven var vendepunktet i den amerikanske deltagelse i Vietnamkrigen. Den havde stor indvirken på den folkelige opbakning til krigen og afslørede en efterretningsbrøler, der kunne måle sig med [[angrebet på Pearl Harbor]].<ref>Stanley Karnow. Vietnam: A History. New York, NY. Penguin, 1991, s. 556; se også Harold P. Ford. CIA and the Vietnam Policymakers: Three Episodes, 1962-1968. Washington, DC. Central Intelligence Agency, 1998, s. 104-123.</ref>
Historie